অবশেষে জেল মুক্তি পার্থ চট্টোপাধ্যায়ের!

ওয়েব ডেস্ক : অবশেষে জেল থেকে ছাড়া ছাড়া পেলেন রাজ্যের প্রাক্তন মন্ত্রী পার্থ চট্টোপাধ্যায় (Partha Chatterjee)। মঙ্গলবার দুপুরে বাইপাসের ধারের হাসপাতাল থেকে বাড়ির উদ্দেশে রওনা দিলেন তিনি। হাসপাতাল থেকে বেরনোর সময় এদিন অনুগামীদের ভিড় দেখা যায়। অনুগামীদের হাতে দেখা যায় পোস্টারও। সেখানে লেখা ছিল ‘বেহালা পশ্চিমে পার্থ চ্যাটার্জি কে আবার চাই’।

মূলত, জেলমুক্তির নির্দেশ দেওয়া হয়েছিল সোমবার। সেই মতো তাঁকে জেল থেকে মুক্তি দেওয়া হয়েছে মঙ্গলবার। এদিন দুপুর ২টো ২০ নাগাদ বাইপাসের ধারের ওই হাসপাতাল থেকে হুইল চেয়ারে চেপে বাইরে বেরিয়ে আসেন। সেই সময় অনুগামীরা ‘পার্থদা জিন্দাবাদ’ বলে স্লোগান দিতে থাকেন। সে সব দেখেই কাঁদতেও দেখা যায় রাজ্যের প্রাক্তন মন্ত্রীকে (Partha Chatterjee)। তবে সাংবাদিকদের কোনও প্রশ্নের উত্তর দেননি তিনি।

আরও খবর : দিল্লি কাণ্ডের জের,বাড়তি সতর্কতা কলকাতায়,জেলায়-জেলায় পুলিশকে নির্দেশিকা

প্রসঙ্গত, নিয়োগ দুর্নীতি মামলায় ২০২২ সালের ২৩ জুলাই গ্রেফতার হয়েছিলেন তিনি। তাঁকে নাকতলার বাড়ি থেকে গ্রেফতার করা হয়েছিল। তার পর কেটে গিয়েছিল তিন বছর। তার পরেই অবশেষে জেল থেকে মুক্তি পেলেন পার্থ চট্টোপাধ্যায় (Partha Chatterjee)। মূলত, গত নভেম্বরে সুপ্রিম কোর্ট এই মামলায় জানিয়েছিল, সিবিআই মামলায় বিচার পর্ব শুরু হলেই পার্থ চট্টোপাধ্যায়, এসএসসির তৎকালীন চেয়ারম্যান সুবীরেশ ভট্টাচার্য এবং উপদেষ্টা শান্তিপ্রসাদ সিংহের শর্তাধীন জামিন মঞ্জুর করা হবে।

এর পরেই ১৪ নভেম্বর প্রথম দফায় সাক্ষ্যগ্রহণ হয়। তার পরে গত সোমবার, ১০ নভেম্বর অষ্টম সাক্ষীর সাক্ষ্যগ্রহণ পর্ব শেষ হয়। তার পরেই পার্থ চট্টোপাধ্যায়কে জেল মুক্তির নির্দেশ দেয় বিশেষ সিবিআই আদালত। এর পরেই জামিন সংক্রান্ত নতি গিয়েছে পৌঁছয় প্রেসিডেন্সি জেল কর্তৃপক্ষের কাছে। সেই নথি যায় হাসপাতালেও। তার পরেই আজ মুক্তি পান রাজ্যের প্রাক্তন মন্ত্রী।